AJUDA PER A FER UN CURS ACADÈMIC COMPLET EN LA UNIVERSIDADE DO VALE DO ITAJAÍ (GRAUS DE FONAMENTS DE L'ARQUITECTURA I ENGINYERIA CIVIL) O EN LA UNIVERSITAT D'ARIZONA SEPTENTRIONAL (GRAU EN ENGINYERIA INFORMÀTICA) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/50814)
  + [Valencià](/va/acuerdo/50241)






Selector de idioma

Leer

* [Español](/es/acuerdo/50663)
* [Valencià](/va/acuerdo/50409)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDA PER A FER UN CURS ACADÈMIC COMPLET EN LA UNIVERSIDADE DO VALE DO ITAJAÍ (GRAUS DE FONAMENTS DE L'ARQUITECTURA I ENGINYERIA CIVIL) O EN LA UNIVERSITAT D'ARIZONA SEPTENTRIONAL (GRAU EN ENGINYERIA INFORMÀTICA) [Butlletí Oficial Universitat d'Alacant](/ca/Publicacion)
==============================================================================================================================================================================================================================================================================

Secretaria General

Butlletí Oficial Universitat d'Alacant





AJUDA PER A FER UN CURS ACADÈMIC COMPLET EN LA UNIVERSIDADE DO VALE DO ITAJAÍ (GRAUS DE FONAMENTS DE L'ARQUITECTURA I ENGINYERIA CIVIL) O EN LA UNIVERSITAT D'ARIZONA SEPTENTRIONAL (GRAU EN ENGINYERIA INFORMÀTICA)

Data d'aprovació
:   10/04/2024

Data de publicació
:   15/04/2024

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/50339)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/50643)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/50170)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDA PER A FER UN CURS ACADÈMIC COMPLET EN LA UNIVERSIDADE DO VALE DO ITAJAÍ (GRAUS DE FONAMENTS DE L'ARQUITECTURA I ENGINYERIA CIVIL) O EN LA UNIVERSITAT D'ARIZONA SEPTENTRIONAL (GRAU EN ENGINYERIA INFORMÀTICA) &url=https://www.boua.ua.es/va/acuerdo/50450)

**Títol:** AJUDA PER A FER UN CURS ACADÈMIC COMPLET EN LA UNIVERSIDADE DO VALE DO ITAJAÍ (GRAUS DE FONAMENTS DE L'ARQUITECTURA I ENGINYERIA CIVIL) O EN LA UNIVERSITAT D'ARIZONA SEPTENTRIONAL (GRAU EN ENGINYERIA INFORMÀTICA)

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 10 d'abril de 2024

AJUDA PER A FER UN CURS ACADÈMIC COMPLET EN LA UNIVERSIDADE DO VALE DO ITAJAÍ (GRAUS DE FONAMENTS DE L'ARQUITECTURA I ENGINYERIA CIVIL) O EN LA UNIVERSITAT D'ARIZONA SEPTENTRIONAL (GRAU EN ENGINYERIA INFORMÀTICA)

1.    Objecte de la convocatòria i procediment de concessió

L'objecte d'aquesta convocatòria és la selecció, en règim de concurrència competitiva, d'estudiants dels graus de Fonaments de l'Arquitectura i Enginyeria Civil de l'Escola Politècnica Superior (EPS) per a fer un curs acadèmic complet en la Universidade do Vale do Itajaí (d'ara endavant, UNIVALI). A més, se seleccionaran estudiants del grau d'Enginyeria Informàtica (branca Programari) per a gaudir un curs acadèmic complet en la Universitat d'Arizona Septentrional (d'ara endavant, NAU per la sigla en anglès), universitats amb les quals existeixen convenis de doble grau internacional, sota els termes i els requisits dels quals s'obtindran de manera simultània les titulacions següents:

-       Fonaments de l'Arquitectura

· Grau en Fonaments de l'Arquitectura, títol oferit per l'Escola Politècnica Superior de la Universitat d'Alacant

· Bacharel em Arquitectura, títol oferit per UNIVALI

-       Enginyeria Civil

· Grau en Enginyeria Civil, títol oferit per l'Escola Politècnica Superior de la Universitat d'Alacant

· Bacharel em Engenharia Civil, títol oferit per UNIVALI

-         Enginyeria Informàtica

· Grau en Enginyeria Informàtica (branca Enginyeria del Programari), títol oferit per l'Escola Politècnica Superior de la Universitat d'Alacant

· Bachelor in Software Engineering, títol oferit per la NAU.

Els reconeixements acadèmics de les titulacions assenyalades es detallen en els annexos I, II, III i IV d'aquesta convocatòria.

Els criteris publicats per lal NAU per a l'adaptació de les assignatures entre la Universitat d'Alacant i la mateixa NAU estan recollits en l'annex V d'aquest document en el format i idioma original.

2.    Requisits de les persones beneficiàries

Podrà sol·licitar la condició de beneficiari i obtenir aquesta AJUDA l'alumnat que:

-       Estiga degudament matriculat en la UA en el grau en Fonaments de l'Arquitectura, Enginyeria Civil o Enginyeria Informàtica, tant en el moment de la inscripció en el programa de mobilitat com durant l'intercanvi.

-       Haja superat en la convocatòria C2 del curs 2023-2024 un mínim de 120 crèdits en el cas de Fonaments de l'Arquitectura i Enginyeria Informàtica, i de 60 crèdits en el cas d'Enginyeria Civil.

-       En el cas d'Informàtica, els aspirants han d'haver obtingut plaça per al primer quadrimestre del curs 2024-2025 en la convocatòria KA171.

3.    Nombre i dotació de les beques

Es concedirà un nombre màxim d'1 plaça d'intercanvi per al grau en Fonaments de l'Arquitectura, 1 plaça per al grau en Enginyeria Civil i 1 plaça per al grau en Enginyeria Informàtica a fi d'estudiar el curs acadèmic complet, d'acord amb el calendari acadèmic establit per la universitat de destinació. La dotació d'aquesta convocatòria es distribuirà entre els beneficiaris de la manera següent:

3.1 Taxes acadèmiques.

L'alumnat seleccionat no haurà d'abonar la matrícula dels estudis cursats en la universitat de destinació, a excepció de les possibles taxes administratives que es deriven del reconeixement d'assignatures de la UA en UNIVALI o la NAU, o taxes d'expedició del títol.

3.2 Dotació econòmica

Les beques estan dotades econòmicament amb:

-       550 euros per mes d'estada real en el cas d'UNIVALI, fins a un màxim de 5.500 euros per estudiant.

-       650 euros per mes d'estada real en el cas de la NAU, fins a un màxim de 6.500 euros per estudiant.

-       Addicionalment, rebran una ajuda lineal i única de 250 euros per estudiant, una vegada finalitzat l'intercanvi.

-       A més, l'alumnat amb beca del Ministeri d'Educació i Formació Professional durant el curs 2023-2024 rebrà 200 euros addicionals per mes d'estada real fins a un màxim de 2.000 euros.

4.    Termini i procediment de presentació de sol·licituds

4.1 Termini de presentació

El termini per a sol·licitar l'ajuda començarà l'endemà de la publicació en el BOUA i finalitzarà el dia 6 de maig de 2024 a les 23.59 hores.

4.2 Procediment de presentació

La sol·licitud es presentarà a través de l'e-Administració  amb instància genèrica (UACloud: e-Administració > Tràmits > Generals > Instància genèrica), i caldrà indicar-hi les dades de la persona sol·licitant, el grau que està cursant i la resta de documentació requerida i dirigida a la Unitat de Mobilitat de l'EPS. La documentació acreditativa d'altres mèrits que no apareixen en l'expedient i que es detallen en el següent paràgraf s'haurà d'adjuntar juntament amb la sol·licitud en format PDF.

S'hi adjuntarà la documentació següent:

-       Certificat acadèmic oficial de l'estudi de grau que estiga cursant, amb detall d'assignatures cursades en idioma anglès.

-       Certificat acreditatiu d'haver participat en processos d'internacionalització, si escau, amb acreditació d'assignatures cursades en idioma anglès.

-       Altres certificats que acrediten la participació en tallers internacionals.

No és obligatori presentar la documentació que estiga en poder de la Universitat d'Alacant.

5.    Criteris d'adjudicació

L'assignació de l'ajuda es realitzarà atenent el barem que es detalla a continuació:

a. Expedient acadèmic (màxim 10 punts): nota mitjana de l'expedient acadèmic.

b. Experiència internacional (màxim 1 punt): es valorarà haver sigut prèviament estudiant d'intercanvi universitari, haver cursat assignatures en anglès o haver participat en tallers internacionals.

6.    Òrgan gestor i Comissió de Valoració

6.1 Òrgan gestor

L'òrgan gestor de la convocatòria és la direcció de l'Escola Politècnica Superior, que s'encarrega de l'ordenació i la instrucció del procediment, i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència és l'Oficina de Postgrau de l'Escola Politècnica Superior.

Contacte:

·         Telèfon: 928 71 87 55

·         A/e: jbx@gn.ix

Quan la sol·licitud no reunisca els requisits o no s'hi adjunte la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si no ho fera així se li tindrà per desistida de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració

La comissió encarregada de la valoració de les sol·licituds, anomenada Comissió d'Avaluació de les Ajudes d'un Curs Acadèmic Complet en la Universidade do Vale do Itajaí i en la Universitat d'Arizona Septentrional realitzarà l'examen i l'avaluació de les sol·licituds presentades, com també la consegüent proposta de concessió i denegació de les ajudes.

La comissió tindrà la composició següent:

Presidència:

-       Director de l'Escola Politècnica Superior, que actuarà com a president de la comissió.

Secretaria:

-       Secretari de l'Escola Politècnica Superior.

Vocals:

-       El coordinador de Mobilitat de l'Escola Politècnica Superior.

-       Un membre del personal de gestió, administració i serveis de l'Escola Politècnica Superior especialitzat en relacions internacionals.

Els membres de la Comissió de Valoració signaran un document d'absència de conflicte d'interessos (DACI).

7.    Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://eps.ua.es/es/internacionalizacion-movilidad>, que substitueix la notificació a les persones interessades i té els mateixos efectes.

La proposta de resolució provisional de les ajudes es publicarà com a màxim en el termini de 10 dies des de la finalització del termini de presentació de sol·licituds. A partir de l'endemà de la publicació, les persones interessades tindran un termini de 10 dies hàbils per a la presentació de renúncies, o de les al·legacions que consideren pertinents, davant l'òrgan gestor. Les renúncies presentades en el termini esmentat donaran lloc al corresponent moviment en la llista d'espera seguint l'ordre de baremació. El resultat d'aquest moviment es publicarà en la resolució definitiva.

Després d'aquest termini i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que procedisca, que podrà incloure la llista d'espera per si es produïren vacants per renúncia. En l'esmentada resolució podran quedar vacants places, si no hi ha suficients sol·licituds que reunisquen els requisits d'adjudicació.

8.    Marc legal i pressupostari

Aquesta convocatòria amb codi 2024SBV076 serveix de base reguladora i es troba recollida en la línia de subvenció 2024LS041 del Pla Estratègic de Subvencions 2024 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació d'aquesta convocatòria, d'un màxim de 24.250 € euros, serà sufragada amb càrrec al capítol IV orgànica 72272S4237 del pressupost del Servei de Relacions Internacionals (12.125 €), i al capítol IV orgànica 14024G7549 del pressupost de l'Escola Politècnica Superior (12.125 €). L'execució d'aquesta dotació està supeditada a la disponibilitat pressupostària de la Universitat d'Alacant. S'hi aplicaran les disposicions fiscals vigents.

De manera anàloga a les regles de finançament del Programa Erasmus+, tal com consta en la Implementació de mesures específiques respecte de la gestió del Programa Erasmus+ a conseqüència de la COVID-19 (publicades pel SEPIE el 13 de juliol de 2020), no serà possible cobrir les despeses de viatge o allotjament en les quals s'haguera incorregut si finalment el viatge no tinguera lloc, llevat que s'invoque un cas de força major justificat.

9.    Obligacions, justificació de les persones beneficiàries i pagament

9.1 Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, general de subvencions, les següents:

1. Matricular-se en la Universitat d'Alacant i en la universitat d'acollida durant el curs acadèmic en què es desenvolupe l'estada dels crèdits mínims exigits.
2. Cursar el període d'estudis establit, i assistir a les sessions d'orientació obligatòries fixades per cada universitat.
3. Comunicar immediatament a l'Oficina de Mobilitat de l'EPS tot canvi de la sol·licitud inicial (renúncia, calendari, pla d'estudis, etc.).
4. Lliurar en l'Oficina de Mobilitat de l'EPS els documents requerits.
5. Responsabilitzar-se de procurar la cobertura d'assegurança a l'efecte de malaltia comuna, accident i repatriació.
6. Obtenir el visat d'estudis que tinga validesa durant tot el període d'estudis, com també qualsevol altre document necessari per a estudiar en la institució d'acollida.
7. Responsabilitzar-se de la cerca i localització d'allotjament i els tràmits seguits per a la inscripció en la universitat d'acollida.
8. Mantenir-se localitzable a través de l'adreça de correu electrònic institucional de la UA de manera que siga possible una comunicació fluida i ràpida amb l'EPS.
9. Acceptar totes les condicions del programa d'intercanvi.
10. Inscriure's en el Registre de Viatgers del Ministeri d'Afers exteriors, Unió Europea i Cooperació i consultar-ne periòdicament les recomanacions de viatge específiques per al país on es realitzarà la mobilitat. En cas de situacions excepcionals al país de destinació, caldrà seguir en tot moment les indicacions de l'ambaixada corresponent, com també de la universitat d'acollida, i comunicar la situació a l'Oficina de Mobilitat de l'Escola Politècnica Superior.
11. Responsabilitzar-se amb els següents termes, que haurà de complir en el moment de dur a terme la mobilitat:

-       Que no iniciarà el viatge si es troba amb la simptomatologia pròpia de la COVID-19 (tos, febre, dificultat per a respirar, etc.).

-       Que complirà la normativa establida tant pel Ministeri de Sanitat com pel Ministeri d'Universitats i altra normativa d'aplicació relativa a les normes de salut i higiene, com també els protocols establits per la UA en el marc dels plans de prevenció (Instrucció de prevenció de riscos laborals IPRL-26).

-       Que complirà la normativa establida pel Govern del país de destinació sobre l'evolució de la situació sanitària en aquest país que implique possibles quarantenes o confinament.

A més, són obligacions de les persones beneficiàries l'acceptació i la justificació de l'ajuda, i les previstes en l'article 14 de la Llei 38/2003, general de subvencions, entre les quals es troben:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)       Conservar els documents justificatius de l'activitat, una vegada realitzada, incloent-hi els documents electrònics en tant que puguen ser objecte d'actuacions de comprovació i control.

9.2 Justificació de les persones beneficiàries i pagament

Les persones beneficiàries hauran de justificar el compliment de la finalitat per a la qual es va concedir l'ajuda i l'aplicació dels fons percebuts fins al 30 de setembre de 2025 mitjançant la presentació dels documents següents:

-       Confirmació d'arribada i eixida signada per la universitat de destinació.

-       Certificat de notes expedit per la universitat de destinació.

-       Còpia de les targetes d'embarcament dels vols o del mitjà de transport utilitzat per a arribar i tornar de la destinació.

-       L'imprès per a la recollida de dades de persones físiques per al fitxer de tercers de la Universitat d'Alacant, que pot descarregar-se de la següent pàgina web: <https://sge.ua.es/va/impresos/impresos.html>

Després de l'adequada justificació, la Universitat procedirà d'ofici al pagament de la subvenció concedida.

L'incompliment per la persona beneficiària de qualsevol dels requisits i obligacions establits en la resolució de concessió de la subvenció i en aquesta convocatòria i bases reguladores podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de registrar la informació facilitada i donar una resposta adequada a la petició. La base de legitimació d'aquest tractament es basa en el compliment de l'obligació legal de la Universitat d'Alacant. En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir la finalitat esmentada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica [https://seuelectronica.ua.es/va/index.html](https://seuelectronica.ua.es/es/index.html). Pot, així mateix, posar-se en contacte amb el delegat de Protecció de Dades a través de l'adreça [yih@is.wo](mailto:itk@xz.vp).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: [https://seuelectronica.ua.es/va/privadesa.html](https://seuelectronica.ua.es/es/privacidad.html).

11. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 10 d'abril de 2024

La rectora

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Ferrer Cascales

[Annexos](/Acuerdos/DescargarAnexoxId?idanexo=953306&idacuerdo=50020&idioma=es)

Documents annexos:
------------------

* [Descargar 50748\_71-d-AYUDA DOBLES GRADOS EPS - UNIVALIyNAU-1 valencia Annexos.pdf](/Acuerdos/DescargarAnexoxId?idanexo=953306&idacuerdo=50990)
* [Descargar 50505\_71-d-AYUDA DOBLES GRADOS EPS - UNIVALIyNAU-1 ANEXOS.pdf](/Acuerdos/DescargarAnexoxId?idanexo=953307&idacuerdo=50547)





[Carretera Sant Vicent del Raspeig s/n  
03572 Sant Vicent del Raspeig - Alacant  
 Tel. 99 347 8864 - Fax 02 340 7393](https://www.google.es/maps/@60.925615,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12974&trk=tyah&trkInfo=tarId%6H8393144907310%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)